gl gl gl ceb gl gl en gl en gl gl gl gl en en gl en gl es en gl gl gl gl ceb gl gl en gl en gl gl gl gl en en gl en gl es en gl es gl es en gl gl gl gl gl gl gl gl gl gl gl gl gl gl gl gl gl gl gl gl gl gl en en en gl gl gl it gl fr gl it gl gl pt oc gl gl gl br gl en gl gl pt en gl gl gl
PRESENTACIÓN DA REDEVITAL - Asociación Boa Vida
Oficina de Dereitos e Deberes Sociais
Servizo de recollida e transporte
NACE REDEVITAL ONDE 3 ENTIDADES NOS UNIMOS PARA OFRECER APOIO E FERRAMENTASPARA MELLORAR A SITUACION SOCIOLABORAL E A CALIDADE DE VIDA DA CIDADANÍA
AS PERSOAS MAIORES, AS PERSOAS CON DISCAPACIDADE, EN RISCO DE EXCLUSION E A MOCIDADE SERÁN AS BENEFICIARIAS DOS SEUS PROXECTOS.
A agrupación REDEVITAL formada pola Asociación Boa Vida (Pontevedra) a Fundación Formavigo (Vigo) e a Fundación Impulsarse (Vigo e Pontevedra) únense nun programa integral para traballar a mellora e a calidade de vida dos distintos colectivos que presentan algunha dificultade na súa inserción social e/oulaboral, a través de distintos programas de mellora da calidade de vida e da súa empregabilidade. Serán programas dirixidos a mocidade, a familias en dificultade para súa inserción, e persoas con discapacidade, persoas maiores e poboación en xeral que se atope en situación de vulnerabilidade, con especial atención ao rural.
Asemade teremos unha liña de traballo coas persoas maiores na que se priorizarán actividades para a prevención da soidade e a súa calidade de vida.
Grazas a financiación da Consellería de Política Social da Xunta de GaliciaGalicia a través dos fondos recadados pola declaración da renda 0,7 e outros cofinanciadores (Concello de Pontevedra, Fundación la Caixa, Concello de Rendondela), este ano poremos en marcha 6 proxectos en Pontevedra, Redondela, Pontecaldelas, Fornelos, Pontedeva (Ourense), Monforte, Betanzos, Carballiño e Abegondo.
Cun orzamento total de  188.756,94€, as 3 entidades realizarán un total de 6 proxectos que contarán coas seguintes liñas de actuación:
Programa CONECTA EMPREGO para mocidade
Programa VIDA COMPARTIDA para persoas maiores
Programa RUS-TICs de emprego de TICs para maiores
Programa CAPACITA2 para persoas con discapacidade
Programa VIVIR CO RURAL
Así, desenvolverase en Pontecaldelas 3 programas. O primeiro dirixido a persoas con discapacidade para a súa preparación para o emprego na que realizarán un curso de auxiliar de operacións industriais para a súa inserción laboral
No segundo atenderase a un total de 35 persoas de familias que se atopen en situación de especial dificultade ou exclusión social para mellorar a súa empregabilidade, na que se capacitará as participantes nas profesións máis demandas no lugar.
E no terceiro traballarase o uso de TICs cas persoas maiores do concello de Pontecaldelas.
En Abegondo, Carballiño e Monforte desenvolverase un programa para a mocidade de entre 16 aos 18 anos para mellorar as competencias e habilidades dos mozos para a súa incorporación ao mercado laboral e reducir o abandono escolar. Serán un total de 225 mozos e mozas.
En Pontevedra, Redondela e Pontedeva desenvolveremos VIDA COMPARTIDA, un programa dirixido ás persoas maiores para á promoción da súa autonomía persoal, envellecemento activo e prevención da dependencia. Achegarémonos a perto de 200 persoas para ofrecer actividades para paliar a soidade non desexada, fortalecer as redes de apoio no rural, formación no uso dos móvilessmartphones, formaremos ás persoas sobre coidados e atención aos maiores no fogar, entre outros servizos de apoio.
O derradeiro programa VIVIR CO RURAL, vencellado ao desenvolvemento no rural levarase a cabo nas localidades de Pontevedra, Redondela, Monforte de Lemos e Betanzos para motivar ás persoas en situación de exclusión a producir alimentos para o autoconsumo e formalas en posibles campos do mundo rural xeradores de ingresos. E na sensibilización aos máis novos sobre a importancia do rural e o coidado do medio.
Con esta alianza, dende REDEVITAL queremos acadar un aproveitamento de recursos públicos facendo unha programación completa en base as distintas especializacións que aporta cada entidade, mellorando así a oferta e o servizo que se lle ofrece a cidadanía. Xuntas dispoñemos dun equipo multidisciplinar con técnicas de traballo experimentadas a través dos anos e unha alta especialización nos sectores rurais, empresas, formación e colectivos desfavorecidos.
Pola súa parte, a Asociación Boa Vida, consolida coa participación nesta rede o traballo de loita contra a pobreza que ven desenvolvendo na cidade, coa reciclaxe e as tendas de segunda man, amplía a intervención ao rural pontevedrés e na formación para a busca de emprego.
A Fundación Formavigo, especializada en formación e inserción laboral en Vigo, abre nesta nova etapa na REDEVITAL, novas liñas de traballo no rural e na atención ás persoas maiores noutras localidades, como é o caso de Redondela.
A Fundación Impulsarse, continúa na súa labor da mellora da calidade de vida de persoas en risco de exclusión social mediante o acercamento ao uso de TICs, a intervención na mocidade para unha orientación laboral práctica, a inclusión na empresa ordinaria de persoas con discapacidade e o asesoramento a familias que se atopan nunha situación crítica no eido do empleo. A traxectoria da Fundación no eido da inserción sociolaboral facilita a estes colectivos todas as ferramentas necesarias para a consecución dos seus obxectivos.
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e web neste navegador para a próxima vez que faga un comentario.
Boa Vida inclusión social
A nosa misión é traballarmos para diminuir desigualdades, fortalecer capacidades e mellorar o acceso a oportunidades a través da formación e o traballo en equipo.
Pontevedra-Trado / Pontedeva (Ourense)
986 101 116 / 604 237 244
Recibe información para estar atento os nosos proxectos e axudas.
Por favor, active o javascript para enviar este formulario